Diari Oficial de la Generalitat Valenciana


Sumari del DOGV 8235, del 15-02-2018 (2018/942)

RESOLUCIÓ de 16 de gener de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 133/13-AIA Alacant.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/942


Data del document
:   16-01-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alacant
    * impacte ambiental

RESOLUCIÓ de 16 de gener de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 133/13-AIA Alacant. [2018/942]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 133/13-AIA Alacant.  
  
«Declaració d'impacte ambiental  
Expedient: 133/13-AIA.  
Títol: Ampliació d'activitat a centre autoritzat de tractament de vehicles (CAT).  
Promotor: Desguace y Recuperaciones Los Cuñaos, SLU.  
Autoritat substantiva: Ajuntament d'Alacant.  
Localització: polígon industrial Pla de l'Espartar, c/ Vial dels Xiprers, núm. 48 i 50 (Alacant).  
  
Descripció del projecte  
1. Objecte del projecte  
L'empresa Desguace y Recuperaciones Los Cuñaos, SLU, es dedica en l'actualitat al comerç a l'engròs de ferralla, activitat que va ser sotmesa al procediment d'avaluació d'impacte ambiental, i es va formular una declaració d'impacte ambiental favorable amb condicions de data 13 de juny de 2012 (expedient 24/12-AIA).  
L'objecte d'aquest projecte és la sol·licitud de llicència ambiental per a l'ampliació de l'activitat d'acord amb la Llei 2/2006, de 5 de maig, de prevenció de la contaminació i qualitat ambiental, a centre autoritzat de tractament de vehicles.  
2. Principals característiques del projecte d'acord amb la documentació aportada  
Les instal·lacions actuals ocupen la parcel·la núm. 48 del carrer Vial dels Xiprers, del polígon industrial Pla de l'Espartar d'Alacant, i es preveu per al desenvolupament de l'ampliació de l'activitat a CAT, l'extensió de la superfície a la parcel·la núm. 50 contigua. La parcel·la 50 confronta a la seua esquerra amb un terreny sense edificar. En la part posterior, confronta amb un magatzem de vehicles i a mà dreta amb la parcel·la en la qual s'exerceix l'activitat de ferralleria a l'engròs, i en la qual es realitzarà la descontaminació dels vehicles.  
En la parcel·la 48, de 1.894 m² de superfície, hi ha construïda una nau de 886 m², on es troben situades les oficines, els lavabos i el vestuari, així com una part del magatzem. Dins de la parcel·la es destinaran uns 1.000 m² de superfície útil per a càrrega i descàrrega. La parcel·la 50, de 449 m² de superfície, que està sense edificar, es destinarà a l'emmagatzematge dels vehicles.  
Segons la normativa urbanística municipal l'emplaçament de l'activitat es qualifica com a àrea industrial, i queda acreditada la compatibilitat urbanística del projecte per mitjà del certificat de l'Ajuntament d'Alacant, de data 5 de maig de 2014.  
La instal·lació estarà connectada a la xarxa de subministrament d'aigua potable municipal. Les aigües residuals procedents dels serveis sanitaris i lavabos s'aboquen al clavegueram municipal.  
La maquinària que s'utilitzarà és la següent: elevador de cotxes, màquina pelacables, unitat mòbil de recuperació de fluids, màquina d'extracció de fluids per a aires preparats, un equip informàtic, i jocs d'utensilis, eines manuals i material complementari.  
  
  
Descripció del procés productiu  
L'activitat d'emmagatzematge de ferralla consistirà en la recepció, la classificació i l'emmagatzematge temporal de ferralla i metalls.  
Per un altre costat es realitzarà activitat de tractament de vehicles al final de la seua vida útil. Les fases que comporta el procés de CAT són les següents:  
1. Entrega de vehicles al final de la seua vida útil.  
2. Verificació.  
3. Recepció.  
4. Descontaminació i desmuntatge.  
5. Classificació.  
6. Emmagatzematge de peces i components, de vehicles descontaminats i de residus.  
7. Comercialització de peces i components.  
8. Entrega de vehicles descontaminats i residus a gestors autoritzats.  
  
Adequació de les instal·lacions  
En la documentació tècnica aportada no es realitza una descripció de les diferents zones en què es durà a terme l'activitat, i dels plans aportats es dedueix la distribució següent:  
Parcel·la 48:  
En l'exterior de la nau hi ha una zona de càrrega i descàrrega. També hi ha una bàscula i zones delimitades per a l'emmagatzematge dels següents residus no perillosos: alumini, acer, ferro i acer inoxidable. Aquesta zona exterior disposa d'una xarxa d'arreplega de lixiviats i pluvials connectada a una arqueta de decantació. No es fa referència al tipus de solera.  
En l'interior de la nau estan les oficines i els lavabos. També és on es du a terme la descontaminació i desmuntatge dels vehicles. Per a això es disposa d'un elevador, al costat del qual trobem els depòsits de fluids extrets i un banc de treball. Hi ha a més, una altra zona en què se situen els contenidors de residus perillosos i les peces descontaminades. No es fa referència al tipus de solera.  
Parcel·la 50:  
Aquesta parcel·la, en la qual no hi ha cap construcció, es destinarà a l'emmagatzematge dels vehicles fora d'ús i descontaminats. No es fa referència al tipus de solera.  
Manteniment  
Hi haurà una neteja periòdica de locals, equips i instal·lacions, per a mantindre'ls en condicions higièniques adequades. S'eliminaran amb rapidesa les deixalles, les taques de greix, etc., que puguen originar accidents o contaminar l'ambient de treball. Hi haurà un manteniment periòdic d'instal·lacions.  
Tipologia de residus admesos  
En la nova activitat de tractament de vehicles al final de la seua vida útil es gestionaran residus perillosos i no perillosos. D'acord amb l'annex al projecte de llicència ambiental de l'activitat, els residus que es gestionaran, codificats segons la llista europea de residus (LER), Ordre MAM/304/2002, de 8 de febrer, per la qual es publiquen les operacions de valorització i eliminació de residus i la llista Europea de Residus, són els que es detallen a continuació:  
- Emulsió de tall residual: 12 01 09\*  
Líquids de transmissió i altres olis hidràulics, olis del motor, del diferencial i de la caixa del canvi: 13 01 10\*, 13 01 11\*, 13 01 12\*, 13 01 13\*, 13 02 05\*, 13 02 06\*, 13 02 07\*, 13 02 08\*, 13 08 99\*  
  
- Combustibles: 13 07 01\*; 13 07 02\*  
- Envasos que contenen restes de substàncies perilloses o estan contaminats per aquestes: 15 01 10\*  
- Material contaminat amb hidrocarburs: 15 02 02\*  
- Pneumàtics fora d'ús: 16 01 03  
€ Vehicles al final de la seua vida útil que no continguen líquids ni altres components perillosos: 16 01 06  
€ Filtres d'oli: 16 01 07\*  
- Components que contenen mercuri: 16 01 08\*  
- Components que contenen PCB: 16 01 09\*  
- Components explosius (per exemple, coixins de seguretat (air bags)): 16 01 10\*  
- Sabates de fre que contenen amiant: 16 01 11\*  
- Sabates de fre diferents de les especificades en el codi 16 01 11: 16 01 12  
€ Líquid de frens de VFU: 16 01 13\*  
- Anticongelants de VFU: 16 01 14\*  
- Anticongelants diferents dels especificats en el codi 16 01 14: 16 01 15  
€ Depòsits per a gasos liquats: 16 01 16  
€ Metalls ferris: 16 01 17  
€ Metalls no ferris: 16 01 18  
€ Plàstic: 16 01 19  
€ Vidre: 16 01 20  
€ Components perillosos diferents dels especificats en els codis 16 01 07 a 16 01 11, 16 01 13 i 16 01 14: 16 01 21\*  
- Components no especificats en una altra categoria: 16 01 22  
€ Gasos en recipients a pressió (inclosos els halons) que contenen substàncies perilloses: 16 05 04\*  
- Bateries de plom usades: 16 06 01\*  
- Acumuladors de Ni-Cd: 16 06 02\*  
- Catalitzadors usats que contenen or, plata, reni, rodi, pal·ladi, iridi o platí (excepte els del codi 16 08 07): 16 08 01  
€ Plàstic i cautxú: 19 12 04  
Una vegada descontaminats els vehicles i desmuntades les peces i els components destinats a la seua reutilització o reciclatge, s'haurà d'entregar la resta del vehicle a un gestor autoritzat per a procedir a la seua fragmentació/cisallatge, a fi de garantir en l'àmbit de la seua activitat el compliment dels objectius de reutilització, reciclatge i valoració establits en l'article 9 del Reial decret 1383/2002, de 20 de desembre, sobre gestió de vehicles al final de la seua vida útil.  
La capacitat de tractament serà de 500 VFU/any.  
Cada sis mesos com a màxim es procedirà a la retirada dels residus perillosos i no perillosos.  
En la documentació tècnica aportada no s'especifica el lloc en què s'emmagatzemaran els pneumàtics fora d'ús, i es limitarà a indicar en aquesta que les instal·lacions hauran de complir algunes de les condicions d'emmagatzematge que se citen en l'annex del Reial decret 1619/2005, de 30 de desembre, sobre la gestió de pneumàtics fora d'ús.  
  
  
Tramitació administrativa  
Amb data 26 de novembre de 2013 es registra en la Conselleria d'Infraestructures, Territori i Medi Ambient, l'ofici de l'Ajuntament d'Alacant pel qual es remet l'expedient de sol·licitud de llicència ambiental per a l'ampliació d'activitat al centre de tractament de vehicles al final de la seua vida útil, situada al carrer Vial dels Xiprers, 48 i 50 del terme municipal d'Alacant, i promoguda per Desguace y Recuperaciones Los Cuñaos, SLU, a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de prevenció de la contaminació i qualitat ambiental. L'expedient consta de projecte d'activitat, estudi d'impacte ambiental i certificat d'informació pública.  
  
El tràmit d'informació pública del projecte es va dur a terme per mitjà de la inserció del corresponent anunci en el Butlletí Oficial de la Província d'Alacant núm. 185, de data 27 de setembre de 2013. Transcorregut el termini no es van presentar al·legacions al projecte, segons el certificat expedit per l'Ajuntament d'Alacant, de data 15 de novembre de 2013.  
El 3 de febrer de 2014, des del Servei d'Avaluació d'Impacte Ambiental es requereix a l'Ajuntament d'Alacant la documentació necessària per a completar l'expedient.  
Amb data de Registre 26 de març de 2014 i 16 de maig de 2014, l'Ajuntament d'Alacant aporta la documentació sol·licitada.  
  
Consideracions ambientals  
1r. Consultada la cartografia temàtica de la Conselleria d'Infraestructura, Territori i Medi Ambient, s'assenyala que l'activitat proposada no afecta cap espai natural protegit de la província d'Alacant, ni cap altra figura declarada en desplegament de la Llei 11/1994 d'espais naturals protegits de la Comunitat Valenciana.  
2n. Les principals afectacions associades a l'activitat seran les següents:  
a) Afectació a la qualitat atmosfèrica.  
a.1. Sorolls.  
S'acompanya un succint estudi acústic de l'activitat, en el qual s'identifica com a font sonora la maquinària utilitzada, i es proposa, com a mesura correctora per a assegurar que no se superen els límits de pressió acústica, l'aplicació d'un correcte pla de manteniment preventiu de la totalitat de les màquines, unit a un ús correcte d'aquestes. No es fa referència als límits màxims d'emissions permesos segons la Llei 7/2002, de 3 de desembre, de la Generalitat Valenciana, de protecció contra la contaminació acústica. Tampoc es preveuen les possibles fonts de vibracions. En el pla de vigilància ambiental, s'indica que cada 5 anys es realitzarà un autocontrol de les emissions acústiques a través d'una auditoria acústica.  
a.2. Emissió de gasos.  
L'estudi d'impacte ambiental no preveu aquest impacte. Les possibles fonts d'emissió de gasos seran pel trànsit intern dels vehicles utilitzats per al transport dels residus i per l'extracció dels fluids refrigerants durant el procés de descontaminació dels vehicles. Per a minimitzar els gasos de combustió produïts pels vehicles, aquests se sotmetran a les inspeccions legals que els siguen aplicables i es mantindran en bon estat. En qualsevol cas no es podran emetre els gasos dels equips d'aire condicionat a l'atmosfera, sinó que l'extracció dels fluids refrigerants es realitzarà de forma controlada, i s'utilitzaran els equips específics per a això.  
b) Afectació al sòl.  
La contaminació del sòl es pot produir com a conseqüència dels vessaments o de les fugues accidentals de residus líquids i lixiviats en les diferents fases del procés productiu: en la recepció i descàrrega dels residus, durant la descontaminació i desmuntatge de peces dels vehicles i durant la fase d'emmagatzematge.  
A fi de minimitzar aquest possible impacte, en l'estudi d'impacte ambiental es proposa adoptar les mesures correctores següents:  
  
1. En la zona de recepció: paviment impermeable.  
2. En la zona de descontaminació dels vehicles: paviment impermeable, arreplega de possibles fluids vessats.  
3. En la zona d'emmagatzematge sota sostre dels residus perillosos: paviment impermeable, amb arreplega de vessaments accidentals.  
4. En la zona d'emmagatzematge en intempèrie dels vehicles descontaminats: paviment impermeable, arreplega de pluvials, filtratge i depuració i abocament al clavegueram.  
En la parcel·la núm. 48, les aigües pluvials caigudes sobre el pati i les cobertes de les edificacions, seran conduïdes al llarg de tot el pati per un col·lector de 20 cm de diàmetre, tapat en la seua part superior per una reixeta i un 2 % de pendent. Seran abocades a un decantador separador d'hidrocarburs situat just a l'entrada de l'establiment. En cas de pluges torrencials excepcionals o en el cas que s'arribe al màxim d'emmagatzematge d'hidrocarburs, el sistema s'obtura i no deixa escapar el que emmagatzema. Aquest equip es connectarà a la xarxa de clavegueram públic. Les aigües residuals abocades compliran el Reglament del domini públic hidràulic, Reial decret 849/1986 quant a paràmetres mínims exigits i també a les ordenances reguladores de l'Ajuntament.  
  
En la documentació aportada no es fa referència a quina serà la infraestructura d'arreplega d'aigües pluvials en la parcel·la núm. 50.  
Les mesures correctores previstes en l'estudi d'impacte ambiental s'hauran de complementar amb una sèrie d'accions destinades a incrementar la protecció del sòl davant de possibles vessaments, com ara l'ús de contenidors adequats, cubetes de retenció i safates antigoteig. Així mateix, la zona d'emmagatzematge dels vehicles abans de la seua descontaminació també es dotarà de paviment impermeable i d'instal·lacions per a l'arreplega de vessaments, de decantació i separació de greixos. La documentació tècnica aportada no ofereix informació sobre quina serà la seua ubicació. Si el dit emmagatzematge es realitza en la parcel·la núm. 50, conjuntament amb els vehicles descontaminats, s'hauran de delimitar dues zones, una per als vehicles descontaminats i una altra per als vehicles sense descontaminar.  
  
c) Afectació a les aigües.  
Les aigües residuals abocades compliran el Reglament del domini públic hidràulic, Reial decret 849/1986, quant a paràmetres mínims exigits i també a les ordenances reguladores de l'Ajuntament.  
  
A fi d'una adequada evacuació i tractament de les aigües residuals generades en el normal exercici de l'activitat, el titular de l'activitat disposarà de la preceptiva autorització d'abocament d'aigües a la xarxa municipal de clavegueram, concedida per l'autoritat municipal, i adequarà les instal·lacions i els paràmetres de qualitat de l'aigua d'abocament a l'ordenança de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alacant.  
  
Consideracions jurídiques  
El projecte examinat constitueix, segons el que preveu l'apartat 6.c.2., annex I, del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
  
L'article 5 de la Llei 2/1989, de 3 de març, d'impacte ambiental atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquesta.  
  
L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Declaració d'impacte ambiental  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'ampliació a centre autoritzat de tractament de vehicles (CAT), de les actuals instal·lacions de Desguace y Recuperaciones Los Cuñaos, SLU, que s'ubiquen al carrer Vial dels Xiprers, núm. 48 i 50, del polígon industrial Pla de l'Espartar, del terme municipal d'Alacant, sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com les condicions establides a continuació:  
  
1. L'emissió de sorolls haurà de respectar els màxims permesos per a sòl industrial que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, el nivell de recepció acústica exterior màxim permés per a sòl industrial és de 70 dB(A) durant el període diürn i 60 dB (A) durant el període nocturn. En cas de sobrepassar el nivell sonor màxim permés, es procedirà a adoptar mesures correctores.  
2. La instal·lació de màquines o dispositius que puguen originar vibracions en l'interior dels edificis s'efectuarà adoptant els elements antivibratoris adequats. No es permetrà la instal·lació ni el funcionament de màquines o dispositius que originen en l'interior de la nau nivells de vibracions que superen els valors màxims establits en la Llei 7/2002 de protecció contra la contaminació acústica.  
  
3. A més de les auditories acústiques previstes cada cinc anys en el pla de vigilància ambiental, es realitzarà una auditoria acústica a l'inici de l'exercici o posada en marxa de la nova activitat.  
4. Els vehicles utilitzats per al transport intern de l'activitat es mantindran en bon estat, i se sotmetran a les inspeccions legals que els siguen d'aplicació.  
5. L'extracció dels fluids refrigerants es realitzarà de forma controlada, i s'utilitzaran els equips específics per a això.  
6. Tant la nau com les zones exteriors de recepció i emmagatzematge, es dotaran de solera impermeable. Així mateix, la zona d'emmagatzematge previ a la descontaminació i l'àrea de descontaminació en l'interior de la nau, en aplicació de l'annex I del Reial decret 1383/2002, de 20 de desembre, sobre gestió de vehicles al final de la seua vida útil, disposaran d'instal·lacions per a l'arreplega de vessaments, de decantació i separació de greixos. Els possibles vessaments es gestionaran adequadament per gestor autoritzat, i queda totalment prohibit l'abocament directe al clavegueram.  
7. A fi d'una adequada evacuació i tractament de les aigües residuals generades en el normal exercici de l'activitat, el titular de l'activitat disposarà de la preceptiva autorització d'abocament d'aigües a la xarxa municipal de clavegueram, concedida per l'autoritat municipal, i adequarà les instal·lacions i els paràmetres de qualitat de l'aigua d'abocament a l'ordenança de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament d'Alacant.  
8. La xarxa de pluvials es farà extensiva a la parcel·la núm. 50.  
9. Els envasos utilitzats per a cada tipus de residu perillós han d'estar dissenyats de manera que s'evite qualsevol tipus de fuga o pèrdua, i estaran constituïts per materials que no puguen ser atacats pel residu que contindran.  
10. Els recipients d'emmagatzematge dels residus perillosos es col·locaran dins d'una cubeta o sobre una plataforma d'arreplega, en una superfície impermeabilitzada, i es previndran així possibles desbordaments, vessaments o fugues.  
11. En la zona de descontaminació i desmuntatge s'utilitzaran safates antigoteig per a evitar que el sòl s'embrute per vessaments de líquids o col·locació de peces en el sòl. D'aquesta manera es reduirà l'ús d'absorbents.  
12. Es disposarà de quantitat suficient de materials absorbents adequats per a la retenció i l'eliminació dels vessaments accidentals. Aquests materials, així com el residu, s'emmagatzemaran i gestionaran d'acord amb la seua naturalesa i perillositat.  
13. Els residus gestionats per la indústria durant el seu funcionament normal, seran adequadament emmagatzemats, etiquetats i entregats a gestor autoritzat. Es complirà en tot cas el que disposa la Llei 22/2011, de 28 de juliol, de residus i sòls contaminats, i la Llei 10/2000, de 12 de desembre, de residus de la Comunitat Valenciana, la qual cosa inclou l'obtenció de les preceptives autoritzacions administratives per a la gestió de residus que atorga la Direcció General de Qualitat Ambiental d'aquesta Conselleria.  
14. L'emmagatzematge de pneumàtics fora d'ús es durà a terme en condicions de seguretat i salubritat adequades i en instal·lacions que complisquen, com a mínim, les condicions tècniques establides en l'annex del Reial decret 1619/2005, de 30 de desembre, sobre la gestió de pneumàtics fora d'ús.  
15. Es portarà un registre documentat del programa de vigilància ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia. Aquest registre documentat inclourà a més el resultat dels controls i autocontrols periòdics legalment exigibles en el control d'abocaments d'aigües residuals i emissions. La documentació del programa de vigilància ambiental estarà a disposició de les autoritats competents.  
  
16. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, que establirà, si és procedent, l'aplicació de noves mesures correctores.  
  
  
Segon  
Notificar a les persones interessades que contra aquesta resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets estimen pertinents.  
  
Tercer  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental.  
  
València, 21 de maig de 2014.- El director general d'Avaluació Ambiental i Territorial: Juan Giner Corell.»  
  
València, 16 de gener de 2018. El director general de Medi Natural i d'Avaluació Ambiental: Antoni Marzo i Pastor.